Starcraft2.fi • Uutiset • IEM Katowice 2019 -karsinnat
IEM Katowice 2019 -karsinnat
Kirjoittaja azhrak » 06 Tammi 2019, 11:59
Intel Extreme Masters järjestää huippuluokan StarCraft II -turnauksen Katowicessa 25.2.-3.3. välisenä aikana. Mukaan mahtuu yhteensä 76 pelaajaa tavoittelemaan osaansa jopa 400 000 dollarin palkintopotista sekä suoraa paikkaa marraskuun WCS Global Finalsiin. IEM-karsintoja järjestetään internetissä etukäteen sekä paikan päällä Puolassa.
Suomalaisia tullaan Puolan turnauksessa näkemään, sillä Joona "Serral" Sotala on saanut ainoana pelaajana kutsun turnaukseen BlizzCon-mestaruutensa ansiosta.
Turnauksen ensimmäiseen lohkovaiheeseen mahtuu 24 pelaajaa. Heidät valitaan seuraavilla tavoilla:
1 kutsuttu pelaaja - Serral
3 pelaajaa Euroopan palvelimen karsinnasta
3 pelaajaa Amerikan palvelimen karsinnasta
3 pelaajaaKorean palvelimen 1. karsinnasta
2 pelaajaa Korean palvelimen 2. karsinnasta
12 pelaajaa paikan päällä järjestettävästä karsinnasta (ro76)
Online-karsinnat
Aiempien IEM-kisojen tapaan Katowicen turnaukseen jaetaan paikkoja aluerajoittamattomien online-karsintojen kautta. Karsinnat on rajoutettu pelattavan palvelimen mukaan, mutta kaikki voivat osallistua mihin tahansa karsintaan kunhan pelit otellaan kohdepalvelimella. Tämä takaa, että vahvimmat pelaajat pääsevät läpi, mutta heikoimmat alueet kuten Etelä-Amerikka, Kiina ja Kaakkois-Aasia eivät ehkä saa edustajiaan läpi pääturnaukseen.
Online-karsintoja on yhteensä neljä: yksi Euroopan palvelimella, yksi Amerikan palvelimella ja kaksi Korean palvelimella. Karsinnat pelataan kahdessa vaiheessa siten, että ensimmäinen vaihe on kaikille avoin ja siitä etenee kahdeksan pelaajaa vaiheeseen kaksi, jossa mukaan liittyy kahdeksan WCS-pisteiden mukaan esivalittua pelaajaa. Avoimen vaiheen formaatti on single elimination -pudotuspelit kierrokselle ro16 saakka, josta alkaen turnausmuoto muuttuu double elimination -pudotuspeleiksi. Vaiheessa kaksi pelataan suoraan double elimination -pudotuspelit. Kaikki ottelut ovat bo3 paitsi vaiheen kaksi ratkaisevat ottelut, jotka ovat bo5.
Amerikan palvelimen karsinta
Vaihe 1 - Sunnuntai, 6.1. klo 00:00
Vaihe 2 - Maanantai, 7.1. klo 00:00
Euroopan palvelimen karsinta
Vaihe 1 - Maanantai, 7.1. klo 17:00
Vaihe 2 - Tiistai, 8.1. klo 17:00
Korean palvelimen 1. karsinta
Vaihe 1 - Keskiviikko, 9.1. klo 12:00
Vaihe 2 - Maanantai, 14.1. klo 12:00
Korean palvelimen 2. karsinta
Vaihe 1 - Maanantai, 21.1. klo 12:00
Vaihe 2 - Tiistai, 22.1. klo 12:00
Offline-karsinta
Paikan turnauksen ensimmäiseen lohvaiheeseen eli kierrokselle ro24 voi saada myös osallistumalla Katowicessa pelattavaan karsintaan eli kierrokseen ro76. Offline-karsinta pelataan neljän double elimination -pudotuspelikaavion kautta. Jokaisesta kaaviosta kolme parasta jatkaa ro24-lohkovaiheeseen.
Ilmoittaudu mukaan offline-karsintaan ESL:n sivuilla.
Pääturnauksen karkea aikataulu
Maanantai 25.2. - Ro76-karsinta alkaa
Tiistai 26.2. - Ro76-karsinta jatkuu
Torstai 28.2. - Ro24-lohkovaihe alkaa
Perjantai 1.3. - Ro24-lohvovaihe jatkuu
Lauantai 2.3. - Pudotuspelit alkavat
Sunnuntai 3.3. - Semifinaalit ja finaali
30.05.2020, 23:16:44 EEST